

*JVIZ OSNOVNA ŠOLA*

*DOBREPOLJE*

*VIDEM 80,*

*1312 VIDEM DOBREPOLJE*

*Tel: (01) 7807-210, Fax: 7807-210*

E - mail. [O-dobrepolje.lj@guest.arnes.si](mailto:O-dobrepolje.Lj.@quest.arnes.si)

Datum: 9. 6. 2017

**Spoštovani starši!**

Tako kot vsako leto proti koncu šolskega leta se tudi letos že pripravljamo na začetek novega šolskega leta 2017/18. Tudi za novo šolsko leto bo Ministrstvo zagotovilo brezplačno izposojo učbenikov iz učbeniških skladov za vse učenke in učence od 1. do 9. razreda osnovne šole.

Iz izkušenj vemo, da se starši najraje odločite za naročilo učbenikov preko šole, zato zbiramo prijave za učbeniški sklad. Izposoditi si je možno samo cel komplet učbenikov, ki so zabeleženi pod oznako **UČBENIŠKI SKLAD.**

Opozoriti vas moramo, da je zaželeno, da bi imeli učenci pri angleščini lastni učbenik, ker vsebuje elemente delovnega učbenika. Zato vas prosimo, da v naročilu za učbeniški sklad odgovorite tudi na drugo vprašanje. V primeru, da ne boste kupili lastnega učbenika, ga bo vaš otrok dobil v sklopu učbeniškega sklada. Ob koncu šolskega leta ga bo vrnil šoli nepopisanega, tako kot ostale učbenike.

**Na spletni strani šole bomo objavili sezname učbenikov, delovnih zvezkov in učnih pripomočkov, tako, da bodo dosegljivi vsem založbam, ki bi želele sodelovati s starši.**

Za učence 1., 2., 4. in 5. razreda predvidevamo izdajo lastnega delovnega zvezka za angleščino, ki je nastajal v sklopu pouka v preteklih letih. Delovni zvezek bo vsaj polovico cenejši, kot so v knjigarnah. Učenci ga bodo dobili prvi šolski dan v šoli.

V kolikor nam bodo založbe dostavile prijavnice za delovne zvezke, jih bomo posredovali vsem učencem. Na vas pa je, da ponudbo sprejmete ali pa jo zavržete in sami kupite delovne zvezke. Ker nekatere založbe sprašujejo starše tudi po naročilu učbeniškega sklada, vam predlagamo, da ta del pustite prazen, ker od vas pričakujemo, da izpolnite prijavnico na hrbtni strani.

**V letošnjem letu je za prvi razred velika novost, kjer bo v skladu le berilo. Delovne zvezke boste starši prejeli 1. šolski dan brezplačno, zato tudi nimate delovnih zvezkov zabeleženih na seznamu.**

**Prav tako starši razredne stopnje ne kupujete potrebščin za likovno umetnost. Šola bo likovni material kupila za celotni oddelek, nato pa bo staršem preko položnic zaračunan porabljen znesek. Tak način je že uveljavljen na predmetni stopnji.**

**Učenci 7., 8. in 9. razreda bodite pozorni pri nakupu delovnih zvezkov za izbirne predmete. Delovne zvezke nabavite le za tiste izbirne predmete, za katere ste se prijavili in ste prejeli tudi obvestilo o izbiri.**

Učbenike boste prejeli predvidoma od **28. 8. do 31. 8. 2017 v šolski knjižnici na Vidmu.**

Tudi starše, ki ne boste v šoli naročali učbeniškega sklada, prosimo, da izpolnite anketo in jo vrnete razrednikom **do 20. 6. 2017.**

Lepo pozdravljeni

Pripravila Ravnatelj

Marija Meglen Ivan Grandovec

**🢥**

Podpisani \_\_\_\_\_\_\_\_\_\_\_\_\_\_\_\_\_\_\_\_\_ naslov\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naročam za svojega otroka, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ki bo v prihodnjem šolskem letu 2017/18

obiskoval\_\_\_\_\_\_\_\_\_\_\_razred.

OŠ DOBREPOLJE, NASLEDNJE STORITVE:

1. UČBENIŠKI SKLAD DA NE

2. UČBENIK ZA ANGLEŠČINO BOM NABAVIL SAM V SKLOPU DELOVNIH ZVEZKOV

DA NE

Podpis staršev

ODREŽI; ✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄

Podpisani \_\_\_\_\_\_\_\_\_\_\_\_\_\_\_\_\_\_\_\_\_ naslov\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naročam za svojega otroka, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ki bo v prihodnjem šolskem letu 2017/18

obiskoval\_\_\_\_\_\_\_\_\_\_\_razred.

OŠ DOBREPOLJE, NASLEDNJE STORITVE:

1. UČBENIŠKI SKLAD DA NE

Podpis staršev

ODREŽI; ✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄✄